KLASA: 112-03/14-01/06

URBROJ: 534-06-1-1/1-14-1

Zagreb, 04. ožujka 2014.

Na temelju članka 5. stavka 4. Kolektivnog ugovora za državne službenik i namještenike („Narodne novine“ br. 104/13), a u vezi s člankom 138. Zakona o državnim službenicima („Narodne novine“ br. 92/05, 107/07, 27/08, 34/11, 49/11, 150/11, 34/12, 49/12,37/13 i 38/13) Ministarstvo zdravlja raspisuje

 **JAVNI NATJEČAJ**

**za prijam namještenika u državnu službu na neodređeno vrijeme u**

 **Ministarstvo zdravlja**

#  I. KABINET MINISTRA

# 1. vozač pratitelj – 1 izvršitelj/ica

# Stručni uvjeti:

 - srednja stručna sprema prometne ili tehničke struke

 - položen ispit za vozača cestovnog motornog vozila B kategorije

 - 12 mjeseci radnog iskustva na odgovarajućim poslovima

# Opis poslova:

# Obavlja poslove prijevoza, brine o redovnom održavanju čistoće i tehničkoj ispravnosti automobila, vrši manje popravke na automobilu, obavlja i druge poslove po nalogu ministra i zamjenika ministra.

# II. GLAVNO TAJNIŠTVO MINISTARSTVA

#  Služba za opće, tehničke i informatičke poslove

#  Odjel za tehničke poslove

# 2. vozač - 1 izvršitelj/ica

#

# Stručni uvjeti:

* srednja stručna sprema tehničke ili prometne struke, te gimnazije
* 12 mjeseci radnog iskustva u struci
* vozačka dozvola B kategorije

# Opis poslova:

Obavlja prijevoz državnih službenika Ministarstva, pomaže u prijevozu državnih dužnosnika i dostavi akata i spisa; vodi brigu o službenim automobilima Ministarstva i njihovom održavanju; obavlja i druge poslove koje mu povjeri voditelj Odjela.

Pored navedenih uvjeta kandidati moraju ispunjavati i opće uvjete za prijam u državnu službu koji su propisani odredbom članka 48. Zakona o državnim službenicima («Narodne novine», broj 92/05, 107/07, 27/08, 49/1, 150/11, 34/12, 49/12, 37/13 i 38/13 - u daljnjem tekstu Zakona).

U državnu službu ne može biti primljena osoba za čiji prijam postoje zapreke iz članka 49. Zakona.

Na javni natječaj se mogu javiti osobe oba spola.

Obvezni probni rad traje tri mjeseca.

Podaci o plaći radnog mjesta mogu se naći u Zakonu i Uredbi o nazivima radnih mjesta i koeficijentima složenosti poslova u državnoj službi („Narodne novine“, br. 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 109/07, 58/08, 32/09, 140/09, 21/10, 38/10, 113/10, 22/11,142/11, 31/12, 49/12, 60/12, 65/12, 78/12, 82/12, 100/12, 124/12, 140/12, 16/13, 25/1, 52/13, 96/13, 126/13 i 2/14).

Opis poslova i podaci o plaći radnog mjesta koje se popunjavaju javnim natječajem, način testiranja kandidata i iz kojeg područja te pravni i drugi izvori za pripremanje kandidata za testiranje bit će objavljeni na web-stranici Ministarstva zdravlja www.miz.hr.

Kako bi se izvršio odabir kandidata/kinje za obavljanje poslova radnog mjesta kandidata/kinja koji/e ispunjavaju formalne uvjete propisane javnim natječajem utvrđivat će se testiranjem-provjerom kroz upitnik.

Kandidati/kinje će biti obaviješteni/e o mjestu i danu kada će pristupiti ispunjavanju upitnika objavom na web stranici Ministarstva zdravlja www.miz.hr, najmanje 5 dana prije dana određenog za ispunjavanje upitnika.

 Za kandidata/kinju koji ne pristupi ispunjavanju upitnika smatrat će se da je povukao prijavu na javni natječaj.

Uz prijavu na javni natječaj obavezno se navode podaci podnositelja prijave (osobno ime i prezime, datum i mjesto rođenja, adresa stanovanja, broj telefona, po mogućnosti e-adresa) i naziv radnog mjesta na koje se prijavljuje.

Uz prijavu na javni natječaj kandidati su dužni priložiti:

1.    životopis,

 2. dokaz o hrvatskom državljanstvu (neovjeren preslik osobne iskaznice ili vojne
 iskaznice ili putovnice ili domovnice),

 3.    dokaze o ukupnom radnom iskustvu i radnom iskustvu na odgovarajućim poslovima:

 a) neovjeren preslik radne knjižice za razdoblja upisa do 30. lipnja 2013. (preslik svih
stranica radne knjižice na kojima postoje upisani podaci i sve stranice gdje se nalaze podaci o zaposlenju i stažu), odnosno elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskog zavoda za mirovinsko osiguranje) i/ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskog zavoda za mirovinsko osiguranje.

b) neovjeren preslik ugovora o radu ili potvrdu poslodavca (koja mora sadržavati vrstu poslova koju je obavljao i vremenska razdoblje u kojem je kandidat obavljao navedene poslove),

4.    presliku diplome,

 5.    uvjerenje nadležnog suda da se protiv podnositelja prijave ne vodi kazneni postupak

 (ne starije od šest mjeseci).

Sva tražena dokumentacija dostavlja se u neovjerenoj preslici.

Kandidati u zamolbi trebaju navesti redni broj i naziv radnog mjesta za koje podnose zamolbu. Zamolba u kojoj neće biti navedeni traženi podaci smatrat će se nepotpunom.

Rok za podnošenje prijava je **osam** dana od objave javnog natječaja u Hrvatskom zavodu za zapošljavanje, odnosno u Jutarnjem listu.

Prijave se podnose neposredno ili poštom na adresu Ministarstvo zdravlja, Zagreb, Ksaver 200a, s naznakom «Za javni natječaj».

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije sklapanja ugovora o radu.

Kandidat/kinja koji ostvaruje pravo prednosti pri zapošljavanju dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Na pravo prednosti pri zapošljavanju mogu se pozvati osobe sukladno odredbi članka 35. Zakon o pravima hrvatskih branitelja iz Domovinskog rata i članova njihovih obitelji („Narodne novine“, broj 174/04, 92/05, 2/07, 107/07, 65/09, 137/09, 146/10, 55/11, 116/11, 140/12, 19/13, 33/13 i 148/13), koje su dužne pored dokaza o ispunjavanju traženih uvjeta priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, te dokaz da je nezaposlena.

Kandidat/kinja koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13.) uz prijavu na oglas dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji se poziva na pravo prednosti pri zapošljavanju sukladno odredbi članka 48f. Zakona o zaštiti civilnih i vojnih invalida rata („Narodne novine“, broj 33/92., 77/92., 27/93., 58/93., 2/94., 108/95., 108/96., 82/01, 103/03 i 148/13), dužan je priložiti pored dokaza o ispunjavanju traženih uvjeta rješenje odnosno potvrdu iz koje je vidljivo spomenuto pravo.

Pripadnici nacionalnih manjina imaju pravo pozvati se na prednost pri zapošljavanju temeljem članka 22. Ustavnog zakona o pravima nacionalnih manjina („Narodne novine“, broj 155/02, 47/10 - Odluka Ustavnog suda Republike Hrvatske, 80/10 i 93/11), bez obveze dostavljanja dokaza o nacionalnoj manjini.

Kandidatom prijavljenim na javni natječaj smatrat će se samo osoba koja podnese pravovremenu i urednu prijavu te koja ispunjava formalne uvijete navedene u natječaju.

Kandidati/kinje koji se natječu za više radnih mjesta dužni su za svako radno mjesto podnijeti zasebnu prijavu sa svim traženim prilozima.

Izabrani kandidat/kinja bit će pozvan da u primjerenom roku, a prije donošenja rješenja o prijmu u državnu službu, dostavi uvjerenje o zdravstvenoj sposobnosti za obavljanje poslova radnog mjesta, uz napomenu da se nedostavljanje uvjerenja smatra odustankom od prijma u državnu službu. Troškove izdavanja uvjerenja o zdravstvenoj sposobnosti snosi Ministarstvo zdravlja.

O rezultatima javnog natječaja kandidati će biti obaviješteni u zakonskom roku.

 M I N I S T A R

 prof. dr. sc. Rajko Ostojić, dr. med.